open-index/open-wikipedia-markdown huggingface dataset:
Džesika Jislova

**Džesika Jislova** (; dzimusi  Jablonecā pie Nisas) ir čehu biatloniste.

## Karjera
Pirmās starptautiskās sacensības Dž. Jislovas karjerā bija 2011. gada Pasaules čempionāts jauniešiem Nove Mesto Morāvijā. Labāko individuālo rezultātu tajā sasniedza sprintā, ieņemot 16. vietu. Arī nākamajās sezonās regulāri startēja jauniešu un junioru sacensībās. Labākais rezultāts bija 4. vieta iedzīšanā 2012. gada Pasaules čempionātā jauniešiem Kontiolahti.

Pasaules kausa sacensībās debitēja  Oberhofā ar 79. vietu sprintā. Nākamajā Pasaules kausa posmā Rūpoldingā pirmo reizi tika iekļauta Čehijas stafetes komandas sastāvā, kas izcīnīja 6. vietu. Nākamajā sezonā startēja IBU kausā un junioru sacensībās. 2015. gada Eiropas čempionātā Otepē izcīnīja 4. vietu 12,5 km individuālajā distancē juniorēm. 2015.—2016. gada sezonā viņa regulāri startēja IBU kausa izcīņā un kopvērtējumā sasniedza 19.vietu. 2016. gadā viņa atkal piedalījās Pasaules kausa sacensībās un Kenmorā ieguva savus pirmos Pasaules kausa punktus, ieņemot 34. vietu sprintā. Tajā pašā gadā viņa pirmo reizi startēja Pasaules čempionātā pieaugušajiem, kas notika Holmenkollenē. Individuāli piedalījās sprintā un iedzīšanā un ieņēma attiecīgi 41. un 48. vietu. Jislova tika iekļauta stafetes komandas sastāvā un izcīnīja 6. vietu.

2016.—2017. gada sezonā pirmo reizi kāpa uz goda pjedestāla, Pasaules kausa posmā Phjončhanā sasniedzot trešo vietu stafetē kopā ar Evu Puskarčīkovu, Luciji Harvātovu un Gabrielu Koukalovu. 2017. gada Pasaules čempionātā startēja tikai stafetē un ieņēma 4. vietu. 2017.—2018. gada sezonā Jislova jau regulāri startēja Pasaules kausa posmos. Piedalījās arī  Phjončhanā, kur gan sprintā, gan iedzīšanā ieņēma 23. vietu, bet stafetē bija 12. vietā. 2020. gada Pasaules čempionātā vēlreiz stafetē izcīnīja 4. vietu.

2021. gada decembrī Pasaules kausa posmā Ansī, sašaujot visus mērķus, izcīnīja 5. vietu, kas ir līdz šim viņas labākais rezultāts Pasaules kausā.  Pekinā labāko rezultātu sasniedza 15 km individuālajā distancē, kur ieņēma 27. vietu. Startēja arī abās stafetēs — sieviešu stafetē ieņēma 8. vietu, bet jauktajā stafetē bija 12. vietā. 2021.—2022. gada sezonā Pasaules kausa kopvērtējumā sasniedza savu labāko rezultātu un ieņēma 17. vietu. 2023. gada Pasaules čempionātā Jislova nevarēja piedalīties veselības problēmu dēļ.

## Karjeras rezultāti
### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites
Dogmens

**Dogmens** var būt:

* "Dogmens" (*Dogman*) — 2018. gada Itālijas krimināldrāmas filma;
* "Dogmens" (*DogMan*) — 2023. gada Francijas spraiga sižeta drāmas filma angļu valodā;
* "Dogmens" (*Dog Man*) — 2025. gada ASV supervaroņu animācijas filma.
Dogmens (2023. gada filma)

**"Dogmens"** () ir 2023. gada Francijas asa sižeta drāmas filma angļu valodā, kuras režisors un scenārija autors ir Liks Besons. Filmā galvenās lomas atveido Keilebs Lendrijs Džonss un Džonika T. Gibsa.

Filma stāsta par kādu vīrieti un viņa bērnībā piedzīvoto traumu, kā arī mīlestību pret suņiem.

Filmas "Dogmens" pirmizrāde notika  Venēcijas kinofestivālā, kur tā sacentās par Zelta lauvas balvu. Latvijā filmas pirmizrāde notika . Filma saņēma atšķirīgus kritiķu vērtējumus un tīmekļa vietnē *[[Rotten Tomatoes]]* tai ir 58% vērtējums.

## Atsauces

## Ārējās saites
S/2021 J 3

**S/2021 J 3** ir neliels Jupitera pavadonis. To  atklāja Skots Šepards (*Scott Sheppard*) ar 6,5 m Magelāna-Bādes teleskopu Laskampanas observatorijā. Mazo planētu centrs par pavadoņa atklāšanu paziņoja tikai  pēc pilnīgas pavadoņa orbītas noskaidrošanas. Pagaidām pavadonim ir piešķirts tikai pagaidu apzīmējums *S/2021 J 3*.

S/2021 J 3 ir neliels pavadonis, diametrs tikai apmēram 2 km. Tas pieder Anankes grupai.

## Atsauces
Disturbing Behavior

***Disturbing Behavior*** ir 1998. gada Austrālijas, ASV un Kanādas zinātniskās fantastikas šausmu filma, kuras režisors ir Deivids Nuters. Filmā galvenās lomas atveido Džeimss Mārsdens, Ketija Holmsa, Niks Stāls, Brūss Grīnvuds un Viljams Sandlers.

Filma stāsta par vidusskolniekiem, kuri atklāj ka daudzi viņu klasesbiedri ir iesaistīti prāta kontroles eksperimentā.

Filmas *Disturbing Behavior* pirmizrāde notika . Filma saņēma negatīvas kritiķu atsauksmes un tīmekļa vietnē *[[Rotten Tomatoes]]* tai ir 33% vērtējums.

## Atsauces

## Ārējās saites
Brūss Grīnvuds

**Stjuarts Brūss Grīnvuds** (; dzimis ) ir Kanādas aktieris un producents.

Piedalījies piecās kanādieša Atoma Egojana filmās: "Eksotika" (1994), *[[The Sweet Hereafter]]* (1997), *[[Ararat (filma)|Ararat]]* (2002), "Velna mezgls" (*Devil's Knot*, 2013) un "Gūsteknis" (*The Captive*, 2014). Atveidojis Džona Kenedija lomu filmā "Trīspadsmit dienas" (2000), par ko saņēmis Satelīta balvu.

Citas pazīstamākās Grīnvuda lomas ir filmās "Divkārša neveiksme" (*Double Jeopardy*, 1999), "Es, robots" (2004), "Kapote" (2005), *[[Déjà Vu (filma)|Déjà Vu]]* (2006), "Manis tur nav" (2007), "Nacionālie dārgumi: Noslēpumu grāmata" (2007), "Zvaigžņu ceļš" (2009), *[[Meek's Cutoff]]* (2010), "Lidojums" (2012), "Ņujorkas ēnā" (2012), "Slepenie dokumenti" (2017) un "Doktors Miegs" (2019).

## Filmogrāfija

## Ārējās saites
Dienvidmagindanao

**Dienvidmagindanao** (, , ) ir viena no Filipīnu provincēm valsts dienviddaļā, Bangsamoro autonomajā reģionā. Administratīvi dalās 24 municipalitātēs un sīkāk 287 barangajās. Provinces galvaspilsēta un lielākā apdzīvotā vieta ir Buluana. Lielākā daļa provinces iedzīvotāju ir magindanaji, pēc konfesionālās piederības vairākums ir musulmaņi.

## Ģeogrāfija
Province izvietojusies Mindanao salas vidusdaļā. Ziemeļrietumos robežojas ar Ziemeļmagindanao, ziemeļaustrumos — ar Kotabato, bet dienvidos — ar Sultankudaratu. Reljefā dominē Mindanao upes lejteces zemiene, ievērojamu daļu teritorijas ziemeļaustrumos aizņem Liguasanas purvs. Dienvidaustrumos un dienvidrietumos — kalni. Valda subtropu klimats.

## Vēsture
16. gadsimta pirmajā pusē Muhammads Kabungsuvans no Džohoras ieviesa Mindanao islāmu un nodibināja Magindanao sultanātu. Pašas salas nosaukums, domājams, cēlies no sultanāta nosaukuma. Sultanāta galvaspilsēta bija Kutavatu (*Kuta Watu*) un tā ietekme izplatījās visā Moro līča piekrastē, kā arī Mindanao dienvidu krastā. Spāņu koloniālā vara vairākkārt mēģināja sultanātu pakļaut, bet tikai 19. gadsimta vidū tiem izdevās ierīkot garnizonu pie sultāna galvaspilsētas. 1903. gadā amerikāņu administrācija lielā daļā bijušā sultanāta teritorijas izveidoja Moro provinci. 1914. gadā province tika sadalīta un teritorija ap bijušo galvaspilsētu iekļāvās Kotabato provincē. 1973. gadā no Kotabato provinces tika atdalīta patstāvīga Magindanao province.  1989. gadā province, izņemot Kotabato pilsētu, iekļāvās jaundibinātajā Mindanao musulmaņu autonomajā reģionā. 2006. gadā ar autonomā reģiona administrācijas lēmumu Magindanao rietumdaļā tika izveidota Šarifkabunsuanas province mūsdienu Ziemeļmagindanao robežās, bet jau 2008. gadā pēc tiesas lēmuma tā tika likvidēta. 2022. gadā atkārtoti tika sarīkots plebiscīts par patstāvīgu provinču izveidošanu, kā rezultātā 2023. gadā tika sadalīta Magindanao province patstāvīgās Ziemeļmagindanao un Dienvidmagindanao provincēs.

## Ārējās saites
Paranga

**Paranga** (, , , ) ir municipalitāte Filipīnās, Bangsamoro autonomā reģiona Ziemeļmagindanao provincē, Bangsamoro reģiona oficiālais administratīvais centrs. Atrodas provinces ziemeļdaļā pie Iljanas līča, municipalitātei pieder  attālā Bongo sala. Lielākā daļa iedzīvotāju ir iranuni un magindanaji.

## Vēsture
Pirmoreiz minēta 1851. gadā, kad spāņu koloniālais karaspēks no Zamboangas ieņēma Poljokas ostu. Poljoka (*Polloc*) atrodas pie dabīgas dziļūdens ostas un spāņi šeit ierīkoja flotes bāzi turpmākajām cīņām ar Magindanao sultānu. Ap 1860. gadu Poljoka bija izaugusi par nelielu pilsētiņu ar aptuveni 600 kristiešu imigrantiem un 50-60 ķīniešu tirgotājiem. 1884. gadā Poljoka ar ceļu tika savienota ar Kotabato. 1917. gadā Poljoka tika iekļauta jauizveidotajā Parangas municipālajā distriktā, bet 1947. gadā Parangai piešķirts patstāvīgas municipalitātes statuss. 2023. gada 19. jūnijā Bangsamoro pārejas valdības parlaments pieņēma likumu par autonomā reģiona centra pārcelšanu no Kotabato uz Parangu.

## Atsauces

## Ārējās saites
Diskociklinīdas

**Diskociklinīdas** (*Discocyclinidae*) ir izmirušu foraminīferu dzimta rotaliīdu kārtā. Dzimtu 1928. gadā izveidoja amerikāņu paleontologs Džess Galovejs. Šīs dzimtas pārstāvji dzīvoja paleogēna periodā no vidējā paleocēna līdz augšējam eocēnam.

## Apraksts
Diskociklinīdu čaula ir diskveidīga ar apaļu vai zvaigžņveida kontūru. Čaulas virsma ir ar granulētu vai reizēm ar starainu ornamentējumu. B formām ekvatoriālajā griezumā ir redzami: protokonhs, spirālisks nepionts un koncentriski izvietotas neaniskas kameras. A formām nukleokonhu veido sfērisks protokonhs, kuru daļēji vai pilnībā apņem deiterokonhs. Dažām (nefrolepidinoīdām) formām var konstatēt trīs mijiedarbību veidus starp embriju un periembrionālajām kamerām: 
:a) embrijs atrodas starp diviem periembrionālo kameru gredzeniem; 
:b) embrijs iespiežas starp pirmā periembrionālo kameru gredzena kamerām; 
:c) embrijs daļēji pārrauj periembrionālo kameru pirmo gredzenu.
Ekvatoriālās kameras, kas izvietotas koncentriskos apļos, ir lokveidīgas vai gredzenveidīgas. Pēdējās ir sadaļītas taisnstūrveidīgās vai nedaudz heksagonālās kameriņās. Čaulā ir attīstīti intraseptālie, radiālie un gredzenveida kanāliņi. Radiālie stoloni (divi vai viens) ir proksimāli vai distāli, atkarībā no tā, kameras mijas savā starpā vai nē. Periembrionālajās kamerās, izņemot papildkameras, ir pa vienam proksimālajam stolonam. Pa vienam stolonam ir konstatēts arī starp deiterokonhu un periembrionālajām kamerām. Starp deiterokonhu un protokonhu ir viens vai reizēm vairāki stoloni.

## Sistemātika
Diskociklinīdu dalījums ģintīs:

*dzimta: ***Discocyclinidae*** †
:*ģints: *[[Asterophragmina]]* Rao, 1942 †
:*ģints: *[[Athecocyclina]]* Vaughan & Cole, 1940 †
:*ģints: *[[Discocyclina]]* Gümbel, 1870 †
:*ģints: *[[Nemkovella]]* Less, 1987 †
:*ģints: *[[Pseudophragmina]]* Douvillé, 1923 †
:*ģints: *[[Stenocyclina]]* Caudri, 1972 †

(†) - izmirušu organismu grupa.

## Atsauces
Beneta

**Beneta** ir angļu uzvārds. Beneta var būt:

* Džoana Beneta (*Joan Bennett*; 1910—1990), amerikāņu aktrise;
* Heilija Beneta (*Haley Bennett*; 1988), amerikāņu aktrise.

## Skatīt arī
* Benets
* *[[Bennett]]*
Apple Studios

***Apple Studios*** ir ASV filmu un televīzijas uzņēmums, kas ir *[[Apple|Apple Inc.]]* meitasuzņēmums. Tas specializējas televīzijas seriālu un filmu izstrādē un ražošanā digitālās video straumēšanas pakalpojumam *[[Apple TV+]]*, kā arī demonstrēšanai kinoteātros.

Filmas tiek izdotas ar ***Apple Original Films*** zīmolu.
Ferdinands I (Rumānija)

thumb|Ferdinands I
**Ferdinands I** (, pilns vārds **Ferdinands Viktors Meinards Alberts**; dzimis  Zīgmaringenā, Prūsijas Karalistē, miris  Sinajā, Rumānijas Karalistē) bija Rumānijas Karalistes karalis no 1914. gada 10. oktobra līdz 1927. gada 20. jūlijam. Rumānijas maršals (1918. gada 18. novembris).

Ferdinands kļuva par Rumānijas karali 1914. gada 10. oktobrī ar vārdu Ferdinands I pēc sava tēvoča, karaļa Karola I nāves. Viņa valdīšana sākās neilgi pēc Pirmā pasaules kara sākuma; atšķirībā no sava Vāciju atbalstošā tēvoča viņš saglabāja neitrālu nostāju, un 1916. gadā pēc ilgām sarunām Rumānija iesaistījās karā Antantes pusē (ko Vilhelms II uzskatīja par Hohencollernu dinastijas nodevību). Drīz pēc Oktobra revolūcijas un Krievijas izstāšanās no kara Rumānija cieta sakāvi, un Austroungārijas karaspēks okupēja Bukaresti. Ferdinands bija spiests uz laiku emigrēt.

Miris no vēža 1927. gadā.

## Ārējās saites
Buluana

**Buluana** (, , ) ir municipalitāte Filipīnās, Bangsamoro autonomajā reģionā, Dienvidmagindanao provinces galvaspilsēta un lielākā apdzīvotā vieta. Atrodas provinces dienvidaustrumos Buluanas ezera ziemeļu galā pie iztekošās Buluanas upes. Lielākā daļa iedzīvotāju ir magindanaji.

## Vēsture
Municipalitāte dibināta 1947. gada 8. augustā. Vēlākos gados no tās nodalītas vairākas citas municipalitātes. 1973. gadā, sadalot Kotabato provinci, iekļauta Magindanao provincē. 2014. gadā Buluana tika pasludināta par Magindanao provinces jauno galvaspilsētu, bet provinces valdība turpināja darboties vecajā valdības kompleksā Sultankudaratā. 2023. gadā, sadalot Magindanao provinci, Buluana tika pasludināta par Dienvidmagindanao provinces galvaspilsētu.

## Atsauces

## Ārējās saites
Kulturālās tuvināšanās biedrība ar SPRS tautām

**Kulturālās tuvināšanās biedrība ar SPRS tautām (KTB)** bija 1929. gada aprīlī Rīgā dibināta nevalstiska organizācija, kas darbojās līdz Latvijas okupācijai 1940. gadā.

Līdzīgas biedrības 1929. gada decembrī nodibināja Lietuvā un 1940. gada sākumā — Igaunijā.

## Vēsture
1925. gadā PSRS pēc PSRS valdības, PSRS Zinātņu akadēmijas, Vissavienības arodbiedrību centrālās komitejas un Komunistiskās internacionāles ierosmes tika izveidota "Vissavienības biedrība kultūras sakariem ar aizrobežu" (*Всесоюзное общество культурных связей с заграницей*, ВОКС), kas bija orientēta uz sakaru tīkla veidošanu ar aizrobežu radošo, mākslas un zinātnes aprindu pārstāvjiem. *ВОКС* savas darbības veicināšanai katrā valstī nozīmēja pilnvaroto, Latvijā *ВОКС* pilnvarotie bija PSRS ģenerālkonsuli Rīgā Vladimirs Šenševs (1925—1930), Ivans Meņickis (1930—1931) un Andrejs Titovs (1931—1934).

1929. gada 25. aprīlī Rīgā notika Kulturālās tuvināšanās biedrības ar SPRS tautām (KTB) dibināšanas kopsapulce. Par biedrības priekšsēdētāju kļuva Rainis, bet pēc viņa nāves 1929. gada 12. septembrī vadību pārņēma Oto Skulme, tad Pāvils Rozītis. Nākamo gadu VOKS ziņojumos par darbību Latvijā vairākkārt atzīmēts, ka Latvijas biedrības darbība ir neapmierinoša un daudz pasīvāka un sliktāka nekā analogas biedrības darbība Lietuvā.

KTB iekšējiem pasākumiem izmantoja citu sabiedrisko organizāciju telpas — galvenokārt Dailes teātri.
1934. gadā 14. maijā — 6. jūnijā Maskavā notika KTB organizētā latviešu tēlotājas mākslas izstāde.

No 1937. gada līdz 1940. gada vasarai *ВОКС* pilnvarotais pārstāvis Latvijā bija PSRS sūtniecības pirmais sekretārs Mihails Vetrovs.
1940. gada martā Latvijas Republikas Sabiedrisko lietu ministrija KTB piešķīra savas telpas Raiņa bulvārī.
Pēdējais KTB priekšsēdētājs no 1940. gada februāra līdz 1940. gada 30. novembrim bija Arvīds Kalniņš.

Pēc Latvijas okupācijas 1940. gada 21. jūnijā sastādītajā Kirhenšteina valdības sastāvā bija četri KTB aktīvistiː Augusts Kirhenšteins, Pēteris Blaus, Jānis Jagars un Jūlijs Lācis.

### Priekšsēdētāji
* Jānis Pliekšāns (1929),
* Otto Skulme (1929—1930),
* Pāvils Rozītis (1930—1932),
* Jānis Jaunsudrabiņš (1932—1934),
* Eduards Smiļģis (1934—1940),
* Arvīds Kalniņš (1940).

## Literatūra
B. Daukšts. Kulturālās tuvināšanās biedrība ar SPRS tautām (1929—1940). Rīga: LU Akadēmiskais apgāds, 2012, 113 lpp.

## Atsauces
Ovzon 3

***Ovzon 3*** ir Zviedrijas uzņēmuma *[[Ovzon|Ovzon AB]]* sakaru pavadonis. Tas paredzēts sakaru nodrošināšanai klientiem Eiropā, Āfrikā, Vidējos Austrumos, un Indijas okeāna reģionā. Uzņēmums piedāvā pavadoņsakaru kā pakalpojums (*SATCOM-as-a-Service*) iespējas. Pavadonis tika palaists 2024. gada 3. janvārī.

## Uzbūve
Kosmisko aparātu izgatavoja ASV uzņēmums *[[Maxar Space Systems]]* uz vidēja lieluma platformas *[[SSL-500]]* bāzes.
*Ovzon 3* ir *Maxar* pirmais pavadonis, kurā izmantota uzņēmuma jaunā pilnībā elektriskā modulārās arhitektūras platforma (MAP), kas ļauj paralēli apstrādāt atsevišķus moduļus, lai uzlabotu efektivitāti. Tā ir arī *Maxar* pirmā sarullējamu saules bateriju *Roll-Out Solar Arrays* (*ROSA*) realizācija.
*Ovzon 3* ir aprīkots ar pieciem neatkarīgiem, jaudīgiem, vadāmiem punktveida kūļiem, kas dinamiski nodrošina jaudu, un *Ovzon* patentētu borta procesoru.

## Lidojuma gaita
*Ovzon 3* tika palaists  23:04 *[[Universālais koordinētais laiks|UTC]]* ar nesējraķeti *[[Falcon 9 Block 5]]* no Kanaveralas zemesraga Gaisa spēku stacijas starta laukuma *SLC-40*. Raķetes pirmajai pakāpei izmantoja eksemplāru *B1076*, kas iepriekš bija lidojis 9 reizes.

Trīs mēnešu laikā pavadonis sasniegs ģeostacionāro orbītu, kur to plānots izvietot punktā 59,7° austrumu garuma.

## Atsauces

## Ārējās saites
* Ovzon 3  Ovzon 
* Ovzon 3 Gunter Dirk Krebs
Kirils Zaics

**Kirils Zaics** arī **Kārlis Zaķis** (; dzimis , miris ) bija Latvijas Pareizticīgās baznīcas garīdznieks un publicists, Rīgas Kristus Piedzimšanas katedrāles pārvaldnieks, Pleskavas garīgās misijas vadītājs Otrā pasaules kara laikā.

Dzimis pareizticīgo latviešu zemnieku ģimenē. 1891. gadā beidza Rīgas Pareizticīgo garīgais semināru. Kalpoja vairākās pareizticīgo draudzēs Latgalē, no 1899. līdz 1911. gadam — mācītājs Eržepolē (faktiski Viļakas pilsētas daļa). Kā delegāts piedalījās 1917. — 1918. gada Krievijas Pareizticīgās baznīcas koncilā Maskavā. No 1918. līdz 1922. gadam — mācītājs Polijā. Vēlāk atgriezās dzimtenē, kļuva par Kristus Piedzimšanas katedrāles pārvaldnieku un žurnāla "Ticība un Dzīve" redaktoru. 1933. gadā apvainots baznīcas kases piesavināšanā, notiesāts uz 8 mēnešiem cietumā, tomēr iesniedzis apelāciju. Pēc Latvijas Pareizticīgās baznīcas pāriešanas Konstantinopoles patriarhāta pakļautībā, darbību baznīcā pārtrauca. Pēc tam, kad 1940. gadā Latviju okupēja PSRS, atkal kalpoja katedrālē. Sākoties Vācijas okupācijai, metropolīta Sergija aicināts, kļuva par Pleskavas garīgās misija vadītāju. Pleskavas misija no 1941. līdz 1944. gadam atjaunoja pareizticīgās baznīcas darbību Krievijas ziemeļrietumu apgabalos.

1944. gada augustā Kirilu Zaicu arestēja NKVD. Izsūtīts uz Kazahstānu, kur miris.

## Ārējās saites
* Latvijas krievi 
* Kirils Zaics Baltic Orthodoxy
Eutelsat Konnect VHTS

***EUTELSAT KONNECT VHTS*** ir Francijā reģistrēta uzņēmuma *[[Eutelsat]]* sakaru pavadonis. To orbītā palaida 2022. gada 7. septembrī. Ģeostacionārajā orbītā pavadonis nodrošina liela ātruma platjoslas datu pārraides pakalpojumus un sakarus Eiropai.

Pavadoni izgatavoja Francijas uzņēmums *[[Thales Alenia Space]]* uz platformas *[[Spacebus NEO 200]]* bāzes, kas bija apgādāta ar pilnībā elektrisku dzinējspēku. Derīgā krava ir Ka joslas raiduztvērēji ar 500 Gbps caurlaides spēju.

*EUTELSAT KONNECT VHTS* tika palaists  21:45 *[[UTC]]* no Gviānas kosmiskā centra ar nesējraķeti *[[Ariane 5 ECA]]* (lidojums *VA258*).

Ģeostacionārajā orbītā *EUTELSAT KONNECT VHTS* novietoja punktā 2,7° austrumu garuma.
Pēc testēšanas fāzes 2023. gada 26. oktobrī tika sākta pavadoņa ekspluatācija.

## Atsauces

## Ārējās saites
* KONNECT VHTS EUTELSAT 
* Ariane Flight VA258 Arianespace 
* Eutelsat Konnect VHTS Gunter Dirk Krebs
EUTELSAT 10B

***EUTELSAT 10B*** ir Francijā reģistrēta uzņēmuma *[[Eutelsat]]* sakaru pavadonis. To orbītā palaida 2022. gada 23. novembrī. Ģeostacionārajā orbītā pavadonis nodrošina datu pārraides pakalpojumus un sakarus Amerikas austrumdaļai, Eiropai, Āfrikai, Vidējiem Austrumiem.

Pavadoni izgatavoja Francijas uzņēmums *[[Thales Alenia Space]]* uz platformas *[[Spacebus NEO 200]]* bāzes, kas bija apgādāta ar pilnībā elektrisku dzinējspēku. Tam ir 2 multikūļu HTS Ku joslas derīgā krava, kā arī 36 Ku joslas raiduztvērēji un 20 C joslas raiduztvērēji, kas nosedz *[[EUTELSAT 10A]]* klientu vajadzības.

*EUTELSAT 10B* tika palaists  02:57 *[[Universālais koordinētais laiks|UTC]]* ar nesējraķeti *[[Falcon 9 Block 5]]* no Kanaverala raga Kosmosa spēku stacijas starta laukuma *SLC-40*. Raķetes pirmajai pakāpei izmantoja eksemplāru *B1049*, kas agrāk bija lidojis 10 reizes.

Ģeostacionārajā orbītā *EUTELSAT 10B* novietoja punktā 10° austrumu garuma līdzās *[[EUTELSAT 10A]]*, bija paredzēts izmantot līdz 2023. gada beigām.
Pēc testēšanas fāzes 2023. gada 24. jūlijā tika sākta pavadoņa ekspluatācija. Līdz novembrim uz *EUTELSAT 10B* kanāliem bija pārslēgti visi *EUTELSAT 10A* klienti, un *EUTELSAT 10A* sāka pārvietot uz kapsētas orbītu.

## Atsauces

## Ārējās saites
* KONNECT VHTS EUTELSAT 
* Eutelsat 10B Gunter Dirk Krebs
Vissavienības biedrība kultūras sakariem ar aizrobežu

**Vissavienības biedrība kultūras sakariem ar aizrobežu** () bija 1925. gadā PSRS valdības, PSRS Zinātņu akadēmijas, Vissavienības arodbiedrību centrālās komitejas un Komunistiskās Internacionāles izveidota biedrība ar mērķi veidot sakaru tīklu ar citu valstu radošo, mākslas un zinātnes aprindu pārstāvjiem un izplatīt padomju propagandu.

1958. gadā *ВОКС* reorganizēja par "Padomju un ārzemju draudzības un kultūras sakaru biedrību savienību" (*Союз советских обществ дружбы и культурной связи с зарубежными странами*), kuras filiāle bija Latvijas un ārzemju draudzības un kultūras sakaru biedrība.

1992. gadā to reorganizēja par "Krievijas starptautiskās sadarbības asociāciju" (*Российская ассоциация международного сотрудничества*), bet 2008. gadā par Neatkarīgo Valstu Sadraudzības, ārzemēs dzīvojošo tautiešu un Starptautiskās humānās sadarbības federālo aģentūru jeb "Rossotrudņičestvo".

## Darbība Latvijā
*ВОКС* savas darbības veicināšanai katrā valstī nozīmēja pilnvaroto, Latvijā *ВОКС* pilnvarotie bija PSRS ģenerālkonsuli Rīgā Vladimirs Šenševs (1925—1930), Ivans Meņickis (1930—1931), Andrejs Titovs (1931—1934) un sūtniecības 1. sekretārs Mihails Vetrovs (1937—1940), kurš tieši piedalījās Latvijas okupācijas un aneksijas sagatavošanā.
Latvijas un ārzemju draudzības un kultūras sakaru biedrība

**Latvijas un ārzemju kultūras sakaru biedrība** () bija 1956. gadā 27. janvārī dibināta Vissavienības un ārzemju draudzības un kultūras sakaru biedrību savienības (VOKS) Latvijas PSR nodaļa, kuru 1958. gada decembrī pārveidoja un nosauca par Latvijas un ārzemju draudzības un kultūras sakaru biedrību. Biedrībai bija nodaļas Latvijas PSR sadraudzībai ar dažādām ārvalstīm.

Biedrības dokumentos fiksētais mērķis bija veicināt savstarpējo tuvināšanos zinātnes un mākslas, literatūras, skolas, tūrisma, sporta, sadzīves un saimnieciskās nozarēs starp Latvijas un ārvalstu tautām. Tās uzdevumos ietilpa arī propagandas darbība kopā ar Komiteju kultūras sakariem ar tautiešiem ārzemēs. Sasaiste ar Valsts drošības komiteju (VDK) vērojama izraudzīto biedrības vadītāju līmenī, kā arī atskaišu kārtībā, līdz ar to pamats uzskatīt par vienu no VDK piesegorganizācijām, ko izmantoja propagandai un kontaktu veidošanai ar ārvalstīm. 1989. gadā biedrība pašlikvidējās.

## Biedrības prezidija priekšsēdētāji
* Pēteris Valeskalns (1956—1966)
* Leonīds Rimjans (1967—1970)
* Žanis Zakenfelds (1970—1977)
* Jānis Brolišs (1977—1983)
* Žanis Zakenfelds (1983—1988)
* Ivars Vīķis (1988—1989)

## Struktūrvienības
* Biedrības PSRS-Zviedrija Latvijas nodaļa
* Biedrības PSRS-Dānija Latvijas nodaļa
* Biedrības PSRS-Somija Latvijas nodaļa
* Biedrības PSRS-Norvēģija Latvijas nodaļa
* Biedrības PSRS-Itālija Latvijas nodaļa
* Biedrības PSRS-Šveice, Beļģija Latvijas nodaļa
* Biedrības PSRS-Francija, Alžīrija, Luksemburga Latvijas nodaļa
* Biedrības PSRS-Spānija, Portugāle, Latīņamerikas valstis Latvijas nodaļa
* Padomju Esperantistu asociācijas Latvijas nodaļa
* Padomju Juristu asociācijas Latvijas nodaļa
* Mūzikas darbinieku asociācijas Latvijas nodaļa
* Latvijas un ārzemju draudzības un kultūras sakaru biedrības Teātra, kino un televīzijas sekcija

## Atsauces
Virtuves nazis

thumb|Dažādi virtuves naži
**Virtuves nazis** ir jebkurš nazis, kas paredzēts ēdiena gatavošanai. Lai gan lielāko daļu darba var paveikt ar dažiem vispārēja pielietojuma nažiem, ir arī daudzi specializēti naži, kas paredzēti konkrētiem uzdevumiem. Virtuves nažus var izgatavot no dažādiem materiāliem.

## Uzglabāšana
thumb|Nažu bloks
Nažu bloks ir izplatīts veids, kā virtuvē droši un pieejami uzglabāt nažus. Tas ir slīpi novietots koka, tērauda vai cita materiāla bloks ar spraugām nažu asmeņu un dažkārt arī citu virtuves piederumu, piemēram virtuves šķēru ievietošanai.

## Ārējās saites

* Ēdienu gatavošana inženieriem — virtuves naži  — izplatītāko virtuves nažu skaidrojums
*
Jaukās dienas

**"Jaukās dienas"** () ir 2023. gada Japānas un Vācijas kopražojuma drāmas filma, kuras režisors ir Vims Venderss. Filmā galveno lomu atveido Kodži Jakušo.

Filma stāsta par Tokijas tualešu tīrītāju, kurš, braucot uz darbu, klausās rokmūziku.

Filmas "Jaukās dienas" pirmizrāde notika  76. Kannu kinofestivālā, kur tā sacentās par Zelta palmas zaru. Jakušo par savu tēlojumu saņēma festivāla labākā aktiera balvu. "Jaukās dienas" izvēlēta kā Japānas labākā starptautiskās spēlfilmas kandidatūra 96. Kinoakadēmijas balvai. Tā ir pirmā Japānas kandidatūra, kuras režisors pats nav japānis. Filma saņēma pozitīvas kritiķu atsauksmes, nosaucot to par Vendersa karjeras meistardarbu. Tīmekļa vietnē *[[Rotten Tomatoes]]* filmai ir 93% vērtējums.

## Atsauces

## Ārējās saites
Lilija Gledstone

**Lilija Gledstone** (; dzimusi ) ir Amerikas pamatiedzīvotāju aktrise.

Gledstones pirmā aktrises loma bija filmā *[[Jimmy P: Psychotherapy of a Plains Indian]]* (2012). Piedalījusies arī filmās "Dažas sievietes" (2016) un *[[First Cow]]* (2019). Par lomu Mārtina Skorsēzes vesterna filmā "Ziedu mēness slepkavas" (2023) saņēmusi Zelta globusa balvu kategorijā "Labākā aktrise drāmas filmā".

Atveidojusi arī lomas seriālos *[[Room 104]]* (2017—2020), *[[Billions]]* (2019—2023) un *[[Reservation Dogs]]* (2022—2023).

## Ārējās saites
S/2022 J 1

**S/2022 J 1** ir neliels Jupitera pavadonis. To  atklāja Skots Šepards (*Scott S. Sheppard*) Serrotololo observatorijā, Čīlē. Mazo planētu centrs par pavadoņa atklāšanu paziņoja tikai  pēc pietiekamas pavadoņa orbītas noskaidrošanas. Pagaidām pavadonim ir piešķirts tikai pagaidu apzīmējums *S/2022 J 1*.

S/2022 J 1 ir neliels pavadonis, diametrs tikai apmēram 2 km. Tas pieder Karmes grupai.

## Atsauces
Nahuma grāmata

thumbnail|upright=1.0|Pravietis Nahums
**Nahuma grāmata**, saīsinājumā ***Nah*** (, *nakhum*), ir Vecās Derības grāmata, viena no divpadsmit mazo praviešu grāmatām. Grāmata sastāv no 3 nodaļām. Par tās autoru tradicionāli tiek uzskatīts pravietis Nahums. Grāmatā stāstīts par asīriešu impērijas, it īpaši par tās galvaspilsētas Ninīves, galu un par Dieva tiesas nākšanu par viņu veiktajiem postījumiem pret citām tautām. Grāmata sniedz ieskatu tā laika vēsturē un Dieva attiecībās ar cilvēci, uzsverot taisnīgumu un tiesu.

## Ārējās saites
Sējas seradella

**Sējas seradella** (*Ornithopus sativus*) ir augu suga seradellu ģintī. Tās dabiskais izplatības areāls ir Vidusjūras apgabala rietumdaļā, taču kā nezāle un kultivēts augs tā ir plaši izplatījusies Eiropā. Suga ir arī sastopama Latvijā kā ļoti rets dārzbēglis.

## Apraksts
Sējas seradella ir viengadīgs, 15—60 cm garš lakstaugs ar stāvu vai pacilu, vienkāršu vai zarainu, gandrīz kailu stublāju. Lapas ir nepāra plūksnaini saliktas, to veido 15—33 ovālas vai eliptiskas lapiņas ar gludu malu un smailu galu. Pielapes ir sīkas, un augam vītņu nav. Ziedi ir pa 3—5, izvietoti blīvos ķekaros lapu žāklēs, ķekars garāks nekā lapa. Ziedi ir sēdoši, pie ķekara pamata ir saliktas seglapas. Zieda vainags ir blāvi sārts, 0,8—1 cm garš, parasti ar tumšāku dzīslojumu. Auglis ir ar iežmaugām posmos dalīta kaila vai skraji un īsi apmatota pāksts ar līku knābi galā, nogatavojusies tumša. Zied no jūnija līdz augustam.

## Atsauces
Masveida izmiršana

**Masveida izmiršana** — globālas katastrofas Zemes vēsturē, kad īsā ģeoloģiskā laikā izmira liela daļa sugu no daudziem augstākiem taksoniem. Pašlaik pieņemto koncepciju 1980. gados izstrādāja amerikāņu paleontologi Deivids Sepkoski un Deivids Raupss.

Fanerozojā (pēdējo 540 miljonu gadu laikā) bija pieci lieli masveida izmiršanas gadījumi un aptuveni 20 mazāki. Pēdējā masveida izmiršana notika pirms aptuveni 65 miljoniem gadu, un tā nebija visnozīmīgākā, bet vislabāk ir pazīstama ar dinozauru izmiršanu. Lielākā masveida izmiršana pirms 250 miljoniem gadu iznīcināja 90 % no tolaik pastāvošās bioloģiskās daudzveidības.

Par masveida izmiršanas cēloņiem norisinās aktīvas diskusijas.

## Skatīt arī
* Izmiršana
* Krīta-terciāra masveida izmiršana
* Perma-triasa izmiršana

## Ārējās saites
Trepmuiža

**Trepmuiža** ir ciems Jēkabpils novada Kūku pagastā. Izvietojies pagasta dienvidaustrumos 8 km no pagasta centra Zīlāniem, 10 km no novada centra Jēkabpils un 151 km no Rīgas.

Apdzīvotā vieta atrodas starp dzelzceļa līniju Rīga—Daugavpils un Daugavas stāvkrastu, kā arī starp Šumānu strauta un Neretas ieteku Daugavā. Iepretim Trepmuižai atrodas Pungas sala. Caur ciemu ved autoceļš A6

Apdzīvotā vieta izveidojās ap Krustpils pils Trepes pusmuižu, kas piederēja Korfu dzimtai un šo īpašumu izrentēja. 19. un 20. gadsimta mijā tās pārvaldnieks bija Frīdrihs Ērglis. Jaunībā vasaras Trepmuižā pavadīja viņa mazdēls Oto Šmits, vēlākais matemātiķis, ģeogrāfs, ģeofiziķis un astronoms. Iepretim agrākajai muižas vietai ceļmalā atrodas Oto Šmitam veltīts piemiņas akmens.

Trepmuižā atrodas Trepmuižas kapi.

1897. gadā luterāņu muižā bija 3 sētas ar 28 cilvēkiem.
## Atsauces
Sulu arhipelāgs

**Sulu arhipelāgs** (, , , ) ir salu grupa Filipīnās. Administratīvi dalās trīs provincēs (Basilana, Sulu un Tavitavi), kas ietilpst Bangsamoro autonomajā reģionā, izņemot Isabelas pilsētu Basilanā, kas pieder Zamboangas Pussalas reģionam. Apdzīvo galvenokārt moro tautas — tausūgi, samali, badžavi un jakani. Lielākā pilsēta ir Holo tāda paša nosaukuma salā.

## Ģeogrāfija
Izvietojušās Filipīnu arhipelāga dienvidos starp Sulu jūru ziemeļrietumos un Sulavesi jūru dienvidaustrumos. Stiepjas vairāk kā 410 km garumā starp Mindanao ziemeļaustrumos un Kalimantānu dienvidrietumos. Arhipelāgā ietilpst ap 400 salu. Trīs galvenās salas ir Basilana (1265 km²), Holo (868 km²) un Tavitavi (580 km²). Salas lielākoties vulkāniskas izcelsmes, kalnainas, daudz aprimušu vulkānu; mazākās — koraļļu salas. Augstākā virsotne ir Basilanas smaile  vjl Basilanas salā. Valda subekvatoriāls musonu klimats.

## Vēsture
Līdz 15. gadsimtam arhipelāgs ietilpa Madžapaitas impērijā un vēlāk Brunejas impērijā. 1405. gadā (pēc citiem datiem — 1457. gadā) nodibinājās patstāvīgs Sulu sultanāts, kas bez paša Sulu arhipelāga pārvaldīja arī zemes Kalimantānas ziemeļos un Palavanas salu. Dažādos laikos sultanāts bijis Brunejas (1457–1578), Minu (1417–1424) un Cjinu (1726–1733) dinastiju vasaļvalsts, Spānijas (1851–1899) un ASV (1899–1915) protektorāts. 1915. gadā arhipelāgs iekļauts Filipīnās, bet uz Sulu Sultanāta suverenitātes pamata Filipīnas pretendē uz teritorijām Kalimantānas ziemeļos.

## Atsauces

## Ārējās saites
Gegabrastas pareizticīgo baznīca

{
  "type": "ExternalData",
  "service": "geoshape",
  "ids": "Q933981"
}

**Gegabrastas Sv. Nikolaja pareizticīgo baznīca** (, ) ir 1889. gadā uzcelts Lietuvas Pareizticīgās baznīcas koka dievnams, kas atrodas Lietuvas ziemeļos, Panevēžas apriņķa, Pasvales rajona pašvaldības Gegabrastas ciemā.

Baznīca tika uzcelta pareizticīgo kolonistiem, kas 1861. gadā apmetās apvidū. Draudze darbojās arī PSRS okupācijas gados.

## Ārējās saites
Edinburgas anglikāņu katedrāle

{
  "type": "ExternalData",
  "service": "geoshape",
  "ids": "Q2324015"
}

**Sv. Jaunavas Marijas katedrāles baznīca** () ir Skotijas Episkopālās baznīcas (anglikāņu) katedrāle, kas atrodas Skotijas pilsētā Edinburgā. Edinburgas diecēzes galvenā baznīca.

Baznīcas pamatakmens likts 1874. gadā, bet 1879. gadā tā tika iesvētīta. Baznīcas projekta autors ir Džordžs Gilberts Skots (*George Gilbert Scott*, 1811—1878).


St_Mary's_Cathedral,_Edinburgh.jpg
St_Mary's_Cathedral,_Edinburgh,_Scotland_Vertical_Panorama.jpg
St_Mary’s_Episcopal_Cathedral_-_Lady_Chapel.jpg


## Ārējās saites
*
Udinavas pilskalns

**Udinavas pilskalns** jeb **Udinovas pilskalns** atrodas Latgalē, Krāslavas novada Indras pagasta Udinovas ciemā, Garā ezera rietumu krastā. Valsts nozīmes kultūras piemineklis.

Pilskalns ir apmēram 400 metrus gara paugura gals, tā augstums — apmēram 10 metri, rietumu pusē to norobežo apmēram 50 metrus plata, purvaina ieleja. Plakuma izmērs — 100 x 30 metri. No pārējā paugura to atdala 2 grāvji un vaļņi. Datējums — dzelzs laikmets. 1971. gadā to plašāk aprakstīja Jānis Graudonis.

## Ārējās saites

* Udinavas pilskalns portālā https://www.latvijas-pilskalni.lv/
Planorbulinoidejas

**Planorbulinoidejas** (*Planorbulinoidea*) ir foraminīferu virsdzimta rotaliīdu kārtā. Virsdzimtu 1877. gadā izveidoja vācu paleontologs Konrāds Švāgers. Ģeohronoloģiski planorbulinoidejas ir zināmas no agrā krīta perioda (berriasa) līdz mūsdienām.

## Apraksts
Planorbulinoidejas raksturo trohospirāliskas čaulas, vismaz agrīnajā stadijā, bet kuras vēlāk var attīties. Čaulas sieniņa veidota no perforēta hialīna kalcīta, parasti ar optiski radiālu struktūru, un ar kristāliskajām c asīm, kas perpendikulāras virsmai. Atveres apgabals var būt neperforēts. Atvere starpmarģināla un ekstraumbilikāli umbilikāla, gandrīz ekvatoriāla spirāliskām formām un subtermināla attītām formām.

## Sistemātika
Planorbulinoidejas iekļauj šādas dzimtas:
* dzimta: Bisacciidae Loeblich & Tappan, 1987
* dzimta: Cibicididae Cushman, 1927
* dzimta: Cymbaloporidae Cushman, 1927
* dzimta: Lousianinidae Denne & Sen Gupta, 1996
* dzimta: Planorbulinidae Schwager, 1877
* dzimta: Planulinidae Bermúdez, 1952
* dzimta: Victoriellidae Chapman & Crespin, 1930

## Atsauces
Fallout: New Vegas

***Fallout: New Vegas*** ir 2010. gada lomu spēle, ko izstrādājusi *Obsidian Entertainment* un izdevusi *[[Bethesda Softworks]]*. Tas tika izsludināta 2009. gada aprīlī un tika izlaista *[[PlayStation 3]]*, ''Windows'' un *[[Xbox 360]]* platformām 2010. gada 19. oktobrī.

Spēlētājs kontrolē varoni, kas ir kurjers. Pārvadājot paku no Mohaves tuksneša uz Ņūvegasas pilsētu (celta Lasvegasas drupās), kurjers tiek nolaupīts, nošauts un aplaupīts. Kurjers, kuru mazas pierobežas pilsētiņas iedzīvotāji izglābj un atveseļo, sāk ceļojumu, lai atrastu savu iespējamo slepkavu un atgūtu paku, iegūst draugus un ienaidniekus starp dažādām karojošām grupām un galu galā nonāk konfliktā, kas noteiks, kurš kontrolē Ņūvegasu.
2023. gada Āzijas kauss futbolā

**2023. gada Āzijas kauss futbolā** bija 18. Āzijas kausa izcīņa, kas notika Katarā no  līdz . Turnīru rīkoja Āzijas Futbola konfederācija (AFC). Turnīrā piedalījās 24 izlases.

 AFC paziņoja, ka turnīrs notiks Katarā. Sakarā ar augsto gaisa temperatūru vasarā Persijas līča reģionā un Kataras dalību 2023. gada CONCACAF Zelta kausa izcīņā turnīrs tika pārcelts uz 2024. gada janvāri un februāri.

Par čempioniem otro reizi pēc kārtas kļuva Kataras izlases futbolisti, kas finālā ar 3:1 pieveica Jordāniju. Par turnīra vērtīgāko spēlētāju tika atzīts Kataras futbolists Akrams Afīfs, viņš kļuva arī par turnīra rezultatīvāko spēlētāju, gūstot astoņus vārtus.

## Grupu turnīrs
Visi spēļu laiki norādīti pēc vietējā laika (UTC+3). Iekavās norādīts Latvijas (Austrumeiropas) laiks.

### A grupa

----

----

----

----

----

### B grupa

----

----

----

----

----

### C grupa

----

----

----

----

----

### D grupa

----

----

----

----

----

### E grupa

----

----

----

----

----

### F grupa

----

----

----

----

----

### 3. vietu rangs

## Izslēgšanas spēles

### Astotdaļfināli

----

----

----

----

----

----

----

### Ceturtdaļfināli

----

----

----

### Pusfināli

----

### Fināls

## Atsauces

## Ārējās saites

*
Žanis Zakenfelds

**Žanis Zakenfelds** (1931—1994) bija latviešu žurnālists, PSRS diplomāts, VDK aģents, Latvijas un ārzemju draudzības un kultūras sakaru biedrības vadītājs (1970—1977, 1983—1988).

## Dzīvesgājums
Dzimis  Jelgavā advokāta Žaņa Zakenfelda ģimenē. 1955. gadā absolvēja žurnālistikas studijas Latvijas Valsts Universitātes Vēstures un filoloģijas fakultātē un darbojās komitejā "Par atgriešanos dzimtenē" Berlīnē (1956—1959). 1959. gadā uzņemts PSKP.

Bija laikraksta "Dzimtenes Balss" redaktors (1959—1962). 1964. gadā absolvēja PSKP CK Augstāko partijas skolu. No 1964. līdz 1967. gadam bija PSRS vēstniecības atašejs Stokholmā.

1967. gadā viņu iecēla par Latvijas komitejas kultūras sakariem ar tautiešiem ārzemēs priekšēdētāju (1967—1970), bet vēlāk par Latvijas un ārzemju draudzības un kultūras sakaru biedrības priekšsēdētāju (1970—1977). No 1977. līdz 1983. gadam bija PSRS vēstniecības 1. sekretārs Vīnē, tad atkal Latvijas un ārzemju draudzības un kultūras sakaru biedrības priekšsēdētājs (1983—1988).

VDK aģentu kartotēkā Ž. Zakenfelds atrodams ar segvārdu "Žarovs", savervēts 1964. gada 31. augustā.
Miris 1994. gada 3. jūlijā Rīgā.

## Atsauces
Tališu valoda

thumb|Tališu valodas dialekti
**Tališu valoda** (*tolışə zıvon*) ir indoeiropiešu valodu saimes irāņu atzara ziemeļrietumu grupas valoda. Tališu valoda ir dzimtā aptuveni 229 590 cilvēku, galvenokārt tališiem.

Mūsdienu tališu valodai ir trīs dialekti: dienvidu un centrālais (Irānā), kā arī ziemeļu (Irānā un Azerbaidžānā). Atšķirības starp tališu valodas galvenajiem dialektiem patiesībā ir nenozīmīgas, kas galvenokārt skaidrojams ar to, ka tališi vienmēr kompakti apdzīvojuši vienu teritoriju. Tališu valodai visradniecīgākā ir kurdu valoda (jo īpaši tās zazaki, gorani un kurmandži dialekti).

## Ārējās saites
Saltburn

***Saltburn*** ir 2023. gada Apvienotās Karalistes un ASV melnās komēdijas psiholoģiskā trillera filma, kuras režisore un scenārija autore ir Emeralda Finela. Filmā galvenās lomas atveido Berijs Kjogans, Džeikobs Elordi, Rozamunda Paika, Ričards Grānts, Elisone Olivera, Ārčijs Madekve un Kerija Maligana.

Filma stāsta par Oksfordas Universitātes studentu, kuru kursabiedrs uzaicina pavadīt vasaru ar viņu savas ekscentriskās ģimenes greznajā īpašumā.

Filmas *Saltburn* pirmizrāde notika  Teluraidas kinofestivālā. Kopš  filma pieejama straumēšanas platformā *[[Amazon Prime Video]]*, kur tā kļuva par vienu no visu laiku skatītākajām filmām. Filma saņēma galvenokārt pozitīvus kritiķu vērtējumus. *Saltburn* nominēja 81. Zelta globusa balvai kategorijās "Labākais aktieris drāmas filmā" (Kjogans) un "Labākā otrā plāna aktrise" (Paika).

## Atsauces

## Ārējās saites
Džeikobs Elordi

**Džeikobs Elordi** (; dzimis ) ir Austrālijas aktieris.

Kļuvis atpazīstams ar lomu *[[Netflix]]* filmu sērijā *[[The Kissing Booth]]* (2018—2021) un *[[HBO]]* seriālā "Eiforija" (*Euphoria*, 2019—pašlaik). 2023. gadā Elordi atveidoja Elvisu Presliju Sofijas Kopolas filmā "Priscilla" (*Priscilla*), galveno lomu Emeraldas Finelas psiholoģiskajā trillerī *[[Saltburn]]* un Radību Giljermo del Toro 2025. gada filmā "Frankenšteins".

## Filmogrāfija

## Ārējās saites
Kubaničbeks Emuralijevs

**Kubaničbeks Emuralijevs** (; dzimis  Isikulas apgabalā) ir kirgīzu diplomāts. Tjurku valstu organizācijas ģenerālsekretārs (kopš 2022. gada).

## Dzīvesgājums
1984. gadā Emuralijevs absolvējis Kirgizstānas Lauksaimniecības institūtu, iegūstot mašīnbūves inženiera grādu, vēlāk 1994. gadā pabeidzis pēcdiploma studijas Viskrievijas Tautsaimniecības vadītāju un speciālistu tālākizglītības institūtā, iegūstot grādu ekonomikā, tautsaimniecības un tās nozaru plānošanā, organizācijā un vadībā.

No 1993. līdz 1995. gadam stažējies ASV universitātēs, 1996. gadā arī Dienvidkorejas Nacionālajā universitātē. 1998. gadā kā diplomāts stažējās arī Beļģijā, Luksemburgā, Francijā, ASV un Ēģiptē. No 2003. līdz 2006. gadam stažējās Singapūrā, Honkongā, Norvēģijā, Slovēnijā, Lietuvā un citās valstīs, lai pētītu likumdošanas, tiesisko un institucionālo sistēmu korupcijas apkarošanai.

## Personīgā dzīve
Pārvalda kirgīzu, krievu, angļu un turku valodas.

Precējies, divi bērni un trīs mazbērni.

## Atsauces

## Ārējās saites
Emeralda Finela

**Emeralda Lilija Finela** (; dzimusi ) ir angļu aktrise, kinorežisore un scenāriste. Saņēmusi vairākus apbalvojumus, tai skaitā Amerikas Kinoakadēmijas balvu un divas BAFTA kino balvas, kā arī trīs ''Emmy'' balvas un trīs Zelta globusa balvas nominācijas.

Karjeras sākumā atveidojusi lomas tādās vēsturiskajās filmās, kā *[[Albert Nobbs]]* (2011), "Anna Kareņina" (2012) un "Dāņu meitene" (2015). Atveidojusi arī galveno lomu seriālā *[[Call the Midwife]]* (2013—2017). Par lomu *[[Netflix]]* seriālā "Kronis" (2019—2020) nominēta *Emmy* balvai.

Nominēta divām *Emmy* balvām kā seriāla "Nogalināt Īvu" (*Killing Eve*, 2019) scenāriste. 2020. gadā režisējusi savu pirmo filmu "Daudzsološa jauna sieviete" (2020) par ko saņēmusi Kinoakadēmijas balvu kategorijā "Labākais oriģinālscenārijs". Filmu nominēja arī kategorijās "Labākā filma" un "Labākais režisors". 2023. gadā iznāca Finelas psiholoģiskā trillera filma *[[Saltburn]]*.

## Ārējās saites
Fallout 3

***Fallout 3*** ir 2008. gada lomu videospēle, ko izstrādājusi ''Bethesda Game Studios'' un izdevusi ''Bethesda Softworks''. Tā ir pirmā spēle, ko izstrādājusi *Bethesda* pēc franšīzes tiesību iegūšanas no *Interplay Entertainment*. Spēle iezīmē lielas pārmaiņas sērijā, izmantojot 3D grafiku un reāllaika cīņu, aizstājot iepriekšējo daļu 2D izometrisko. Spēle tika izlaista visā pasaulē 2008. gada oktobrī operētājsistēmām ''Microsoft Windows'', ''PlayStation 3'' un ''Xbox 360''. 
## Atsauces
Tulks (filma)

**"Tulks"** () ir 2005. gada Francijas, Vācijas, Apvienotās Karalistes un ASV kopražojuma politiskā trillera filma, kuras režisors ir Sidnijs Polaks. Filmā galvenās lomas atveido Nikola Kidmena, Šons Penns un Ketrina Kīnera. Šī ir pirmā filma, kas filmēta Apvienoto Nāciju Organizācijas galvenajā mītnē Ņujorkā, kā arī pēdējā Polaka režisētā filma pirms viņa nāves 2008. gadā.

Filma stāsta par ANO strādājošu tulci (Kidmena), kura nejauši dzird, ka tiek plānota kādas valsts prezidenta slepkavība.

Filmas "Tulks" pirmizrāde notika . Filma saņēma dalītus kritiķu vērtējumus un nopelnīja 162,9 miljonus ASV dolāru pie 80 miljonu budžeta. Tīmekļa vietnē *[[Rotten Tomatoes]]* filmai ir 58% vērtējums.

## Atsauces

## Ārējās saites
Manjaro

thumb|''Manjaro'' logotips
thumb|Kāda ''Manjaro'' lietotāja ''neofetch''
***Manjaro*** () ir bezmaksas un atvērta koda ''Linux'' distributīvs, kura pamatā ir *Arch Linux* operētājsistēma un kura galvenais uzdevums ir pievērsta uzmanība lietojamībai un pieejamībai. To galvenokārt izstrādā Austrijā, Francijā un Vācijā.

*Manjaro Linux* uzskata par *Linux* distributīvu, kuru ir viegli iestatīt un lietot, un tas ir piemērots gan iesācējiem, gan pieredzējušiem lietotājiem. Tas ir ieteicams kā vienkāršs un draudzīgs veids, kā instalēt un uzturēt progresīvu *Arch*-atvasinātu distributīvu. Daži recenzenti uzskata, ka pievilcīgs ir lielais piedāvātās programmatūras klāsts, kas pieejams AUR. Citi izceļ plašo oficiālo un kopienas izdevumu izvēli ar dažādām darbvirsmas vidēm.

*Manjaro* ir starp 10 vispopulārākajiem *Linux* distributīviem.

## Atsauces
Puritāņi

**Puritāņi** (no latīņu *puritas* — tīrība) bija angļu protestanti, kalvinisma sekotāji, kas neatzina oficiālās Anglikāņu baznīcas autoritāti. 

Puritāņi iestājās par baznīcas "attīrīšanu" (*reformatio*) un stingru Bībeles autoritātes ievērošanu gan reliģiskajā, gan sabiedriskajā dzīvē. Politiskā un sociālā ziņā puritāņi bija nozīmīga spēka grupa Anglijā 17. gadsimtā. Viņu ietekme bija jūtama Anglijas pilsoņu karā (1642–1651), kad daudzi puritāņi atbalstīja parlamentāriešus pret karaļa Čārlza I Stjuarta absolūtismu. Olivera Kromvela vadībā puritāņu ideoloģija kļuva par pamatu īslaicīgajai Anglijas Republikai (*Commonwealth of England*). 

Daļa puritāņu, sastopoties ar vajāšanām un reliģisko neiecietību, emigrēja uz Ziemeļameriku 17. gadsimta pirmajā pusē. Viņi nodibināja vairākas Jaunanglijas kolonijas (piemēram, Masačūsetsas līča koloniju), kur puritāņu reliģiskās un sociālās normas veidoja pamatu koloniju kultūrai un vēlāk arī Amerikas Savienoto Valstu identitātei.

## Puritānisms
**Puritānisms** jeb **puritāņu morāle** ir dzīvesveids, ko raksturo ārkārtīgi stingra morāle, šķīstība un askētiska vajadzību ierobežošana, piesardzība un taupība, čaklums un mērķtiecība.

Puritānismam bija nozīmīga loma Anglijas un agrīnās ASV vēsturē. Puritānisms nekad nav bijis oficiāli definēts reliģisks iedalījums protestantisma ietvaros, un pats termins "puritānisms" pēc 18. gadsimta sākuma lietots reti. Daži puritānisma ideāli iekļauti Anglikāņu baznīcas doktrīnās, citi absorbēti protestantu konfesijās, kas radās 17. gadsimta beigās un 18. gadsimta sākumā Ziemeļamerikā un Lielbritānijā.

## Ārējās saites
Konrāds Švāgers

**Konrāds Švāgers** (*Conrad Schwager*, 1837—1891) bija vācu ģeologs un mikropaleontologs, specializjās foraminīferu pētniecībā, aprakstīja daudzas jaunas sugas.

## Biogrāfija
Konrāds Švāgers dzimis Dienvidbohēmijā, Protivinas pilsētā netālu no Pisekas Johanna un Annas Švāgeru ģimenē. Sākotnēji Konrādu privāti apmācīja māte un skolotājs no Neišloses (Zahradkas pils Čehijas ziemeļos), uz kurieni 1840. gadā pils administrators nosūtīja Konrāda tēvu. 1848. gada rudenī viņš sāka apmeklēt ģimnāziju Pisekā, tad ģimnāziju Prāgas Klainseites (*Malá Strana*) rajonā, bet 1852. gadā vidusskolu Prāgas vecpilsētā, kuru pabeidza 1855. gadā. Pēc iestāju eksāmena nolikšanas Konrāds iestājās Prāgas Politehniskajā institūtā, kur mācījās ķīmiju, matemātiku, fiziku, bet pēc tam dabaszinātnes. Tajā laikā viņš gāja uz Augusta fon Roisa (*August Emanuel von Reuss*) ģeoloģijas un paleontoloģijas lekcijām, kā arī apmeklēja universitātes zooloģijas un mineraloģijas lekcijas kā uzlūgtais students. 1860. gada rudenī viņš iestājās Minhenes Universitātē un mācījās tur ķīmiju un botāniku, zooloģiju un salīdzinošo anatomiju. Alberta Oppela ietekmē viņš pilnībā nodevās paleontoloģijai un 1863. gadā kļuva par Vilhelma Gumbela līdzstrādnieku Bavārijas valsts ģeognostiskajā komisijā. No 1865. līdz 1873. gadam veica kartēšanu plašās teritorijās Vidusfrankonijā, Švābijā un Augšfrankonijā. 1873. gada pavasarī viņš pārcēlās par asistentu pie Kārļa Alfrēda fon Cittela uz Valsts paleontoloģisko kolekciju krātuvi Minhenē, bet 1890. gadā tika iecelts tur par adjunktu.

Konrāds specializējās foraminiferu pētniecībā, kuras kopš tā laika kļuva par nozīmīgām vadfosilijām ģeoloģijā. Paraugu lielāko daļu viņam piegādāja kolēģi. Lielāko vērību savos mikropaleontoģiskajos pētījumos Konrāds veltīja jaunu sugu aprakstīšanai un rūpīgai sarežģītu un lielu foraminīferu struktūranalīzei. Daudzas viņa publikācijas vēl joprojām tiek citētas zinātniskajā literatūrā. Jaunaprakstītās mikrofosilijas Konrāds pats personīgi pārzīmēja un daļēji arī litografēja. Lielāko daļu Cittela pētīto sūkļu fosiliju attēlu un šablonus daudzām gravīrām uz koka Cittela darba "*Handbuch der Paleontologie*" (1876-1880) pirmajam sējumam veidoja Konrāds. Konrāda Švāgera vārdā ir nosauktas vairākas foraminīferu sugas, kas iemūžina viņa ieguldījumu paleontoloģijā.

## Atsauces
Augšfrankonija

thumb|Augšfrankonija Vācijas kartē
**Augšfrankonija** (vācu: *Oberfranken*) ir viens no septiņiem Bavārijas administratīvajiem apriņķiem (*Regierungsbezirk*) Vācijā, tā ir arī viena no trim vēsturiskā Frankonijas reģiona daļām.

Augšfrankonijā ir vairāk nekā 200 alus darītavu, kas brūvē aptuveni 1000 dažādu alus veidu. Tāpēc tiek uzskatīts, ka apriņķī ir vislielākais alus darītavu blīvums uz vienu iedzīvotāju pasaulē.

Iedzīvotāju skaits — 1 073 783 cilvēki (2022).

## Ārējās saites
Oksimorons

**Oksimorons** ir mākslinieciskās izteiksmes līdzeklis, kas veidojas pretrunīgā vārdu sasaistījumā, piemēram latīņu spārnotajā teicienā *festina lente*— ‘steidzies lēnām’.

Pirmo reizi minēts gramatiķa Maura Servija Honorāta 4. gadsimta beigu—5. gadsimta sākuma traktātos, kas rakstīti latīņu valodā. Mūsdienu teorijā ir loģiski nesavienojamu īpašību savienojums, kas rada krasu kontrastu kādas parādības, priekšmeta vai personas raksturojumā. Pēc būtības — kaut kas pretrunīgs.

## Piemēri
* Ak, mīlošais naids — no Romeo un Džuljetas.
* "Mūžības beigas" — Aizeka Azimova fantastisks romāns.
* *[[Led Zeppelin]]* (svina dirižablis) — britu rokgrupas nosaukums.

## Ārējās saites